ขอเรียนถามเรื่องยาที่มีผลต่อการลดประสิทธิภาพของยาคุมค่ะ สืบเนื่องจากดิฉันทานยาคุมกำเนิดมินิดอซแบบ28เม็ดมา3เดือนแล้ว และพอดีมีโรคประจำตัวและทานยาทางจิตเวชอยู่ ทีแรกไม่ได้คิดอะไรมากพอไปสืบหาข้อมูลมาบ้างพบว่ายาที่ตนรับประทานอยู่สงสัยว่าจะมีผลลดประสิทธิภาพยาคุมกำเนิดได้หรือไม่ ถืาหากมีผลแล้วทานไม่พร้อมกันยังจะส่ง ผลอยู่ไหม โดยยาที่ดิฉันใช้อยู่มีดังนี้ค่ะ Quetiapine Lamictal (lamotrigine) lithium carbonate สุดท้ายคือยากันชัก Benzhexol ค่ะ และนอกจากนี้ยังทานกลูต้าแบบผงละลายน้ำทุกวันด้วย ขณะนี้กังวลมากด้วยตกใจจากข้อมูลท่สืบค้นมา และมีเลือดออกจากช่องคลอดทั้งที่ยาคุมยังไม่หมดแผง ขออภัยที่ตั้งคำถามละเอียดไปนะคะ ขอบจริงๆค่ะ
สวัสดีค่ะ Nantapop Aimsumranการใช้ยารับประทานหลายๆประเภทร่วมกันนั้น มีโอกาสที่ยาจะทำปฏิกิริยาต่อกัน ส่งผลต่อประสิทธิภาพของยาได้ ดังนั้นควรแจ้งให้แพทย์ที่ดูแลทุกท่านทราบเกี่ยวกับยาที่ใช้อยู่ในปัจจุบันจากการสืบค้นของแพทย์นั้น พบว่ามีปฏิกิริยากันระหว่างยาได้แก่ ยาคุมกำเนิดกับยา lamotrigine โดยยาคุมกำเนิดจะไปลดปริมาณของยา lamotrigine จากการกระตุ้นให้เกิดการขับยา lamotrigine ออกจากร่างกายมากขึ้นดังนั้นแนะนำแจ้งจิตแพทย์ที่ดูแลเมื่อไปติดตามอาการครั้งต่อไปเพื่อปรับหรือเปลี่ยนชนิดยาอย่างเหมาะสมต่อไป ในระหว่างนี้อาจจะกินยาแบบเดิมไปก่อน เนื่องจากยาเหล่านี้น่าจะมีผลน้อยต่อประสิทธิภาพของยาคุมกำเนิด ซึ่งเป็นสิ่งที่น่าจะเป็นกังวลอยู่ ถ้ายังไม่สบายใจ ก็สามารถใช้ถุงยางอนามัยคุมกำเนิดร่วมไปด้วยได้ค่ะ